Vuk samotnjak
Vuk samotnjak je jugoslovenski film iz 1972. godine. Režirao ga je Obrad Gluščević, koji je napisao i scenario zajedno sa Stjepanom Perovićem. Premijerno je prikazan na Festivalu jugoslovenskog filma u Puli, 1972. godine.

Radnja 

Vuk samotnjak je film o prijateljstvu dečaka i psa. Radnja filma se odigrava u Lici, neposredno nakon Drugog svetskog rata. Dečak Ranko nalazi u planini velikog psa, nemačkog ovčara, koji je tu ostao posle rata. Ranko ga spašava iz zamke u koju se uhvatio i sprijateljuje se sa njim. Po natpisu sa medaljona na ogrlici naziva ga Hund. Međutim, pošto je pas sličan vuku seljani veruju da se radi o opasnom vuku, samotnjaku, i da ga treba ubiti. Dečak zbog toga strahuje za svog ljubimca. Krišom mu nosi hranu u planinu. Pas ga jednom čak spasava od vuka. Seljaci organizuju hajku, jer veruju da je taj vuk samotnjak poklao ovce u jednom toru. U poslednjem trenutku dečak spašava svog prijatelja.

Uloge

Nagrade 
 Nagrada „Srebrna arena“ na Pulskom festivalu za drugi najbolji film i nagrada publike „Jelen“, Pula, 1972. godine.
 Nagrada Doma pionira Slavku Štimcu, Niš, 1973. godine.

Međunarodni festivali 
 Nagrada kinematografskih pisaca, Hihon (Španija).
 Nagrada „Jovellanos“, Nacionalnog centra dečjeg i omladinskog filma, Hihon, 1972. godine.
 Nagrada „Zlatni delfin“ za najbolji igrani film, Teheran, 1972. godine.
 Nagrada za najbolji igrani film, Damask.
 Nagrada „Chauette“, Brisel, 1980. godine.

Zanimljivosti 
 Vuk samotnjak je prvi film u kome je glumio Slavko Štimac, a tada je imao 11 godina.
 U Lici 1971. godine nije bilo dovoljno snega pa je film zato snimljen u Sloveniji, a jedan deo u Zagrebu, u studiju Jadran filma.

Knjige 
Maja Gluščević, supruga scenariste i reditelja Obrada Gluščevića, napisala je dva romana inspirisana filmom Vuk samotnjak:
 Vuk samotnjak, 1983. godine, roman napisan na osnovu filma,
 Tišina, snima se!, 2009. godine, romansirani doživljaji sa snimanja filma.

Izvori

Spoljašnje veze 
 

Jugoslavenski filmovi
Pustolovni filmovi
Dječji filmovi